ھەڵبژاردەی تۆپی پێی تاجیکستان

ھەڵبژاردەی تۆپی پێی تاجیکستان () نوێنەرایەتیی تاجیکستان لە یارییەکانی تۆپی پێی نێونەتەوەیی دەکات و لەلایەن یەکێتیی تۆپی پێی تاجیکستانەوە سەرپەرشتی دەکرێت. دوای جیابوونەوە و سەربەخۆبوونی کۆمارەکانی یەکێتیی سۆڤیەت، ھەڵبژاردەی تاجیکستان یەکەم یاریی خۆی بەرامبەر ئۆزبەکستان لە ١٧ی حوزەیرانی ١٩٩٢ ئەنجامدا و ساڵی ١٩٩٤ لە فیفا وەرگیرا. یەکەم پێشبڕکێی فەرمی کە ھەلبژاردەکە بەشداریی کرد، پاڵاوتنەکانی جامی نەتەوەکانی ئاسیای ١٩٩٦ بوو، کاتێک لە کۆمەڵەی ھەشتەمی سێ تیپیدا لەگەڵ ئۆزبەکستان و بەحرەین پلەی یەکەمی بەدەستھێنا. دواتر بەحرەین کشایەوە و تەنیا تاجکیستان و ئۆزبەکستان مانەوە کە دوو یارییان بەرامبەر یەکتری ئەنجامدا، لە یاری یەکەمدا تاجیکستان بە ئەنجامی ٤–٠ یارییەکەی بردەوە، بەڵام لە یاری دووەمدا لە دەرەوەی یاریگاکەی دوای کاتی زۆرکراو بە ئەنجامی ٠–٥ یارییەکەی دۆڕاند. تاجیکستان ھەتا جامی جیھانیی فیفای ١٩٩٨ نەچوو بۆ ڕکابەرییەکانی پاڵاوتنەکانی جامی جیھانی، بەڵام لە پاڵاوتنەکانی ١٩٩٨دا چوار سەرکەوتنی لە قۆناغی سەرەتاییی کۆمەڵەکان تۆمار کرد و تەنیا بە چین دۆڕا کە ئەمەش وای کرد لە پلەی دووەمدا لە دەرەوەی پێشبڕکێکەدا بێت. ھەڵبژاردەکە ھەرگیز نەیتوانیوە بەشداری لە جامی جیھانیی فیفادا بکات.

 ڕێزلێنان 
 کۆنتینێنتاڵ 
 جامی چالێنجەکەی ئەی ئێف سی
 پاڵەوانان (١): ٢٠٠٦
 پلەی دووەم (١): ٢٠٠٨
 پلەی سێیەم (١): ٢٠١٠

 بانگھێشتنامە 
 جامی شا
 پاڵەوانان (١): ٢٠٢٢
 پاڵەوانێتی مێردێکا
 پاڵەوانان (١): ٢٠٢٣
 جامی ئیکۆ
 پلەی سێیەم (١): ١٩٩٣
 جامی بانگەباندو
 پلەی دووەم (١): ٢٠١٨
 جامی ئینتەرکیشوەری پاڵەوان
 پلەی دووەم (١): ٢٠١٩

 سەرچاوەکان 

 بەستەرە دەرەکییەکان 
 تاجیکستان لە AFC
 تاجیکستان لە فیفا
 پڕۆفایلی تاجیکستان لە ھەواڵی تۆپی پێی ئوکراینا  
 ماڵپەڕی فەرمی تۆپی پێی تاجیکستان 

پۆل:وتارەکان بە دەقی زمانی تاجیکی
پۆل:ھەڵبژاردەکانی تۆپی پێ